15.02.2010 18:37  Anne Raiste   "Me teame, et jäätmete hoidlad on Sosnovõi Boris ehk siis üsna Eesti piiri lähedal. Läänemerd pidi või maitsi tuleb Kaliningradist ohtlikke tuumajäätmeid Eestile lähemale ja risk sellevõrra kõrgem," selgitas Riigikogu keskkonnakomisjoni esimees Mart Jüssi "Aktuaalsele kaamerale".    Veel märkis keskkonnakomisjon seda, et Venemaa poolse raporti kohaselt ei ole Kaliningradi oblasti keskkonna seisund kiita.    Riigikogu majanduskomisjoni esimees Urmas Klaas ütles, et praegu on veel vara arvata, millist mõju võiks Kaliningradi tuumaelektijaam avaldada Balti regiooni elektriturule. Vastust pole näiteks  küsimusele, kuhu tahetakse hakata elektrienergiat transportima. Tuumajaama võimsuseks on kavandatud kuni 2400 megavatti, kuid Kalingradi oblasti enda vajadus on 1000 megavati ringis. Samuti pole selgust Kaliningradi tuumajaama välisinvestori osas.    Arvamuse Kaliningradi oblastisse rajatava tuumajaama kohta koostavad majandus- ja keskkonnakomisjon ühiselt. Eesti poolne arvamus rajatava tuumajaama kohta saadetakse Venemaa välisministeeriumile, kuid Venemaa pole siiski kohustatud Eesti seisukohaga  arvestama.